Държавен вестник, бр. 58, 2020 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  58
5. изпълнява функциите на координационно 
звено за собствените ресурси и отговаря за 
цялостната организация и координация при 
прилагането на системата за собствените ре­
сурси в Република България и изпълнението 
на задълженията, свързани с това, включител­
но изготвя прогноза за годишната вноска на 
държавата в общия бюджет на Европейския 
съюз;“.
2. Създава се нова т. 7:
„7. координира процеса по разработва­
не, оценка, актуализация и наблюдение на 
изпълнението на Националната програма 
за развитие: България 2030, като осигурява 
съгласуваност между нея и други национални 
стратегически документи;“.
3. Досегашните т. 7 – 19 стават съответно 
т. 8 – 20.
§ 5. В чл. 22, т. 1 накрая се поставя запе­
тая и се добавя „включително по отношение 
на споразуменията за автоматичен обмен 
на информация, на спогодбите за избягване 
на двойното данъчно облагане, както и на 
други международни договори в областта на 
административното сътрудничество и обмен 
на информация за данъчни цели“.
§ 6. В чл. 23 се правят следните изменения:
1. Точка 5 се изменя така:
„5. разработва разчети за приходите, разхо­
дите, бюджетните взаимоотношения и другите 
показатели по бюджетите на първостепенните 
разпоредители с бюджет, самостоятелните 
бюджети, сметката за средства от Европейския 
съюз, администрирана от Разплащателната 
агенция към Държавен фонд „Земеделие“, дру­
гите сметки за средства от Европейския съюз 
и средствата по други международни програми 
и договори, за които се прилага режимът на 
сметките за средства от Европейския съюз, и 
за другите бюджетни организации, включени 
в консолидираната фискална програма;“.
2. Точка 13 се отменя.
§ 7. В чл. 25 т. 14 се изменя така:
„14. наблюдава и анализира информацията, 
която се предоставя от общините в изпълне­
ние на чл. 5а от Закона за местните данъци 
и такси;“.
§ 8. В чл. 28 ал. 2 се изменя така:
„(2) Като звено по смисъла на чл. 16, ал. 2 
от Закона за финансово управление и контрол 
в публичния сектор дирекцията:
1. подпомага министъра при провежда­
нето на държавната политика в областта 
на вътрешния контрол и вътрешния одит в 
публичния сектор, като изработва проекти 
на нормативни актове и стратегии;
2. разработва и актуализира единна ме­
тодология по вътрешен одит и контрол в 
публичния сектор;
3. изготвя становища и отговори на писмени 
запитвания по прилагането на законодател­
ството и методологията в областта на финан­
совото управление и контрол и вътрешния 
одит в публичния сектор;
4. координира и подпомага професионал­
ното обучение в областта на финансовото 
управление и контрол и вътрешния одит;
5. осъществява системни наблюдения по 
прилагането на законодателството и методо­
логията по финансово управление и контрол 
и вътрешен одит в съответствие с изисква­
нията на Закона за финансовото управление 
и контрол в публичния сектор и Закона за 
вътрешния одит в публичния сектор;
6. изготвя проект на консолидиран годишен 
доклад за вътрешния контрол в публичния 
сектор, който включва обобщена информация 
за състоянието на финансовото управление и 
контрол и вътрешния одит в публичния сектор;
7. извършва наблюдение и контрол при 
извършване на външни оценки за осигуряване 
на качеството на одитната дейност;
8. организира и провежда изпита за при­
добиване на сертификат „Вътрешен одитор в 
публичния сектор“;
9. поддържа и актуализира публична база 
данни за звената за вътрешен одит в публичния 
сектор и на публичен регистър на одиторите, 
издържали успешно изпита за вътрешен одитор 
в публичния сектор по чл. 53 от Закона за 
вътрешния одит в публичния сектор;
10. извършва проверки на постъпилите 
искания и документи относно назначава­
нето и освобождаването на ръководителя 
на вътрешния одит и вътрешните одитори 
в организациите по чл. 12, ал. 2, т. 1, 3, 4 
и 5, ал. 3 и 4 във връзка с изискванията на 
чл. 21, ал. 5 от Закона за вътрешния одит в 
публичния сектор;
11. извършва проверки на постъпилите 
документи при определяне и съгласуване на 
състава на одитните комитети в министер­
ствата и Държавен фонд „Земеделие“ – Раз­
плащателна агенция;
12. извършва анализ на дейността на одит­
ните комитети в министерствата, общините и 
Държавен фонд „Земеделие“ – Разплащателна 
агенция, на база на постъпилите годишни 
доклади за дейността им;
13. чрез определени от министъра слу­
жители съставя актове за установяване на 
административни нарушения на Закона за 
вътрешния одит в публичния сектор;
14. изпълнява функцията на секретариат 
на Консултативния съвет по контрол и одит 
в публичния сектор;
15. осъществява сътрудничество с инсти­
туции и лица в областта на финансовото 
управление и контрол, вътрешния и външния 
одит от страната и чужбина.“
§ 9. В чл. 30 се правят следните изменения:
1. Точка 1 се изменя така:
„1. подпомага министъра при изпълнение 
на правомощията му като национален орган, 
който отговаря за наблюдението, прозрачност-